Suid-Kaapse damme nog voller ná reën | Netwerk24
Vuurwapens: 'Hou polisie met valkoë dop'
Vuurwapeneienaars moet besef uit die 19 000 vuurwapens wat gedurende die amnestietydperk ingehandig is, is net 19 aansoeke vir lisensies tot dusver goedgekeur.
Jane soek voete by Kiwi's se mini-Superreeks
Die voormalige All Black Corey Jane, deesdae 'n hulpafrigter van die Hurricanes, is optimisties dat "volgepakte stadions" in Nieu-Seeland se Aotearoa-kompetisie later 'n moontlikheid kan wees.
Sewesrugby se gewildheid 'gaan net toeneem'
Diegene wat onthou hoe die sirkus destyds van dorp tot dorp getrek het, sal ooreenkomste sien met Wêreldrugby se sewesreeks, wat jaarliks tien wêreldstede besoek en waar vermaak voorop gestel word.
Skuif na noorde nie op agenda vir Saru-vergadering
Ondanks nuwe berigte dat Suid-Afrika sy rugbyheil binnekort in Europa gaan soek, is 'n moontlike onttrekking uit die Sanzaar-vennootskap glo nie op die agenda vir die Suid-Afrikaanse Rugbyunie (Saru) se jaarvergadering Woensdag nie.
FlySafair hou die middelste sitplek oop, maar...
Ja, jy kan aandring dat die middelste sitplek op 'n FlySafair-vlug oopgehou word om só te keer dat jy té naby aan 'n ander passasier sit, maar jy gaan daarvoor moet betaal.
Uitspraak oor inperking bring ekonomiese twyfel
Enige onsekerheid oor hoe lank vlak 3 van die staat van inperking weens die Covid-19-pandemie gaan geld, moet so gou as moontlik uit die weg geruim word.
Baie minder slimfone word verkoop
Internasionaal is in die drie maande tot einde Maart aansienlik minder slimfone as die ooreenstemmende tydperk in 2019 verkoop.
Polarisasie sal Covid-19-stryd net belemmer
Suid-Afrika is 'n land met 'n lang geskiedenis van polarisasie. Ons maak weliswaar goeie vordering om polarisasie te oorkom, maar die werk vir eenheid, versoening en geregtigheid is nog nie afgehandel nie.
Dít is wat die dra van maskers aan ons doen
Dis seker nie polities korrek om dit te sê nie, maar ek ontwikkel stadigaan 'n diep wrewel oor maskers – die (ver)mombakkies waarmee ons almal rondsluip.
Covid-19: Is ouer mense kansvatters?
Is ouer mense geneig om opstandig te wees en die Covid-19-regulasies te verontagsaam omdat hulle voel hulle "het niks om te verloor nie" en hulle die laaste deel van hul lewe wil geniet? Murray La Vita het ondersoek ingestel.
BUSQR wil geld vir kunstenaars laat inrol
Kunstenaars wat in sak en as sit omdat hulle nie deur aanlyn konserte op Facebook, Instagram of YouTube 'n inkomste kan verdien nie, kan dit wel nou danksy 'n nuwe Suid-Afrikaanse platform doen.
Die Boer maak 'n plan
"Ons gaan nie lê nie, maar intussen moet ons onsself herskep.".
2 bedelaars raak harte op verskillende maniere
Twee bedelaars het in die harde tyd van die inperking verbygangers herinner aan die broosheid van die lewe.
KYK: Akteur en sy kroos se proe-video's laat mense skater
Watter sjokolademelk, springmielies en vla laat jou smaakknoppies juig?
Suid-Kaapse damme nog voller ná reën
Deur Jackie Kruger 30 Januarie 2020 18:10
Die Raubenheimerdam in Oudtshoorn se vlak was Woensdag op 53,54% nadat dit onlangs nog minder as 40% vol was.
Die damme van ander dorpe in die Suid-Kaap is ook voller ná onlangse goeie neerslae.
Die Tuinroetedam in George. Foto: Verskaf
In die Hessequa-distrik het damvlakke met sowat 10% gestyg, volgens die Hessequa-munisipaliteit.
Die Korentepoortdam is 57% vol teenoor 51% op 20 Januarie, die Duivenhoksdam 100%, die Olive Grovedam 67% en die Jongensfonteindam 100% – 135 mm reën het tot dusver vandeesmaand in die distrik geval.
Volgens die munisipaliteit gaan die Hessequa-streek steeds gebuk onder baie droë toestande en is die droogte nog ver van verby. Die streek is ook baie afhanklik van ondergrondse bronne en hoewel damvlakke gestyg het, is vlak 3-waterbeperkings steeds van krag in Albertinia, Riversdal, Heidelberg en Slangrivier. Vlak 2-waterbeperkings geld in Gouritsmond, Stilbaai, Melkhoutfontein, Jongensfontein en Witsand. Die publiek word steeds daarop gewys dat hulle water spaarsamig moet gebruik.
Die Tuinroetedam in George se vlak was Woensdag 99,48% (voorheen 91%) maar vlak 2-waterbeperkings geld steeds.
Volgens inligting van die Mosselbaai-munisipaliteit was die Wolwedansdam Dinsdag 66,72% vol. Vlak 1-waterbeperkings geld in Mosselbaai, waarkragtens inwoners versoek word om vrywillig 10% van hul normale waterverbruik te bespaar. Tuiniers mag weer tuinslange of outomatiese besproeiingstelsels gebruik om tuine nat te lei.